 Guddoomiyaha Xisbiga Mucaaradka ee UCID Eng: Faysal Cali Waraabe oo wareysi gaar ah siiyey Wargeyska Geeska Afrika ayaa sidoo kale ka hadlay safarkii uu ku tagay Magaalada Laascanood iyo wada hadladii Somaliland iyo Khaatumo, waxaanu ugu horeyn yidhi isagoo baaq u diraya Beelaha dagaalamay Aad baan uga xumahay dagaalkan dhex maray Beelahan walaalaha ah, waxaan ILLAAHAY uga baryayaa inuu Caafimaad siiyo dadkii ku dhaawacmay dagaalka, waxaana leeyahay idinka walaalo ah, idinka cid iskugu xiga, idinka isku deegaan ah, ee wixii aad kala tabaysaan, si nabadgalyo iyo wanaag ku jiro ku dhamaysta, dagaalkana joojiya, oo ILLAAHAY ka baqa, oo ALLE ha inaga dulqaade wakhti adag oo abaar ayeynu ku jirnaa ee nabada qaata. 